Jeg synes ikke, din chef har tacklet særlig godt, at du påpeger, du ikke vil arbejde gratis. Du er i din gode ret til at gå hjem, når du får fri. Det kan du vælge at gøre, eller du kan vælge at finde et nyt job. Jeg ville nok gøre det sidste, eftersom din chef var flabet over for dig, og jeg ikke synes, hun fortjener din arbejdskraft. Jeg er sikker på, du kan finde et lignende job, hvor du får løn som fortjent. Samtidig har du gode kort på hånden til at finde et andet arbejde i løbet af april og maj, så tøv ikke.